als_Latn dik_Latn sag_Latn
Kompania kineze, Oppo, ka prezantuar zyrtarisht telefonin inteligjent Oppo N1 mini. Ashtu si edhe kompanitë e tjera teknologjike, të cilat krijojnë gjithmonë variante “mini” të telefonave të tyre inteligjentë, edhe Oppo ka krijuar variantin “mini” të telefonit inteligjent Oppo N1.
Ky telefon inteligjent ka pothuajse të njëjtin dizajn si origjinali, por ndryshe nga ai që ka ekran 5.9 inç, varianti mini ka ekran 5 inç. Edhe kapaciteti i baterisë është ulur nga 3,610mAh në 2,140mAh. Nuk e dimë saktësisht se sa orë mund të zgjasë kjo bateri.
Një veçori që është marrë nga origjinali Oppo N1 ka të bëjë me kamerën e pasme, e cila është 13 megapikselë. Telefoni ka të njëjtin dizajn të kamerës si tek origjinali, që lejon përdoruesin të bëjë “selfie” duke kthyer kamerën kryesore përpara.
Ky telefon do të dalë në shitje në Kinë duke filluar nga data 11 qershor. Kompania nuk ka bërë të ditur nëse kjo pajisje do të dalë në të gjithë botën. Nuk është bërë i ditur gjithashtu çmimi i këtij telefoni.
(Herë të lexuara: 176)
als_Latn als_Latn als_Latn als_Latn als_Latn